Il-Ministru għall-Ekonomija Iżraeljan, Naftali Bennett, ħareġ lill-membri tal-Partit Reliġjuż li tiegħu huwa l-mexxej, ’l barra mill-Knesset hekk kif il-President tal-Parlament Ewropew Martin Schulz innota li kull Palestinjan għandu għad-dispożizjoni tiegħu 17-il litru ilma kuljum waqt li l-Iżraeljani għandhom 70 litru. Bennett xela lil Schulz li kien qed ixerred “ġideb Palestinjan”. Fid-diskors tiegħu, Schulz qak ukoll li l-Palestinjani għandhom id-dritt tal-ugwaljanza u li jiggvernaw lilhom infushom. Tenna li huma jridu jgħixu fil-paċi u jkollhom libertà ta’ movement li f’Gaża m’għandhomx. Schulz ilmenta li l-Iżraeljani huma sensittivi żżejjed gall-kritika li ssirilhom mill-ewropej. Qal li l-Unjoni Ewropea għandha relazzjoni speċjali mal-Iżrael iżda dan ma jfissirx li l-unjoni se taqbel ma’ kull deċiżjoni tal-gvern Iżraeljan.